CELEX: 32014R1264
Language: mt
Date: 2014-11-26 00:00:00
Title: Regolament ta' Implimentazzjoni tal-Kummissjoni (UE) Nru 1264/2014 tas- 26 ta' Novembru 2014 li jemenda r-Regolament (UE) Nru 408/2011 li jimplimenta r-Regolament (KE) Nru 1185/2009 tal-Parlament Ewropew u tal-Kunsill dwar l-istatistika li tikkonċerna l-pestiċidi, fir-rigward tal-format tat-trażmissjoni  Test b'rilevanza għaż-ŻEE

27.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 341/6
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 1264/2014
   tas-26 ta' Novembru 2014
   li jemenda r-Regolament (UE) Nru 408/2011 li jimplimenta r-Regolament (KE) Nru 1185/2009 tal-Parlament Ewropew u tal-Kunsill dwar l-istatistika li tikkonċerna l-pestiċidi, fir-rigward tal-format tat-trażmissjoni
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1185/2009 tal-Parlament Ewropew u tal-Kunsill tal-25 ta' Novembru 2009 dwar l-istatistika li tikkonċerna l-pestiċidi (1), u b'mod partikolari l-Artikolu 5(1) tiegħu,
   Billi:
   
               (1)
            
            
               Ir-Regolament (KE) Nru 1185/2009 jistabbilixxi qafas għall-produzzjoni ta' statistika Ewropea komparabbli dwar il-bejgħ u l-użu tal-pestiċidi.
            
         
               (2)
            
            
               Skont l-Artikolu 3(3) tar-Regolament (KE) Nru 1185/2009, l-Istati Membri għandhom jittrażmettu d-dejta statistika f'forma elettronika, b'mod konformi mal-format tekniku xieraq li għandu jiġi adottat mill-Kummissjoni.
            
         
               (3)
            
            
               Ir-Regolament tal-Kummissjoni (UE) Nru 408/2011 (2) ma jipprevedix il-format tat-trażmissjoni tal-istatistika dwar l-użu tal-pestiċidi, li għandha tiġi trażmessa fl-2015 u għalhekk għandu jiġi emendat.
            
         
               (4)
            
            
               Il-miżuri stipulati f'dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
            
         ADOTTAT DAN IR-REGOLAMENT:
   Artikolu 1
   Ir-Regolament tal-Kummissjoni (UE) Nru 408/2011 huwa emendat kif ġej:
   
               (1)
            
            
               L-Artikoli 1 u 2 huma sostitwiti b'dan li ġej:
               “Artikolu 1
               L-Istati Membri għandhom jittrażmettu d-dejta statistika dwar il-pestiċidi msemmija fl-Annessi I u II tar-Regolament (KE) Nru 1185/2009 bl-użu ta' definizzjonijiet tal-istruttura tad-dejta SDMX. Id-dejta għandha tiġi pprovduta lill-Kummissjoni (Eurostat) permezz tas-servizzi ta' Punt ta' Kuntatt Waħdieni, jew għandha tiġi magħmula disponibbli biex titniżżel jew tiġi estratta mill-Kummissjoni (Eurostat) permezz ta' mezzi elettroniċi.
               Artikolu 2
               L-istruttura tad-dejta għat-trażmissjoni lill-Kummissjoni (Eurostat) dwar it-tqegħid fis-suq ta' pestiċidi għandha tkun kif speċifikat fl-Anness I.
               L-istruttura tad-dejta għat-trażmissjoni lill-Kummissjoni (Eurostat) dwar l-użu ta' pestiċidi għal attivitajiet agrikoli għandha tkun kif speċifikat fl-Anness II.”
            
         
               (2)
            
            
               L-Anness tar-Regolament (UE) Nru 408/2011 qed jiġi emendat kif stipulat fl-Anness ta' dan ir-Regolament.
            
         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Novembru 2014.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 324, 10.12.2009, p. 1.
   
      (2)  Ir-Regolament tal-Kummissjoni (UE) Nru 408/2011 tas-27 ta' April 2011 li jimplimenta r-Regolament (KE) Nru 1185/2009 tal-Parlament Ewropew u tal-Kunsill dwar l-istatistika li tikkonċerna l-pestiċidi, fir-rigward tal-format tat-trażmissjoni (ĠU L 108, 28.4.2011, p. 21).
   
      ANNESS
      “
            ANNESS I
            Struttura tad-dejta statistika dwar il-kummerċjalizzazzjoni ta' pestiċidi
            L-istruttura tad-dejta li ġejja għandha tkun inkluża fil-fajls tat-trażmissjoni:
            
                        Numru
                     
                     
                        Qasam
                     
                     
                        Kummenti
                     
                  
                        1
                     
                     
                        Pajjiż
                     
                     
                        eż. Franza
                     
                  
                        2
                     
                     
                        Sena
                     
                     
                        Sena ta' referenza għad-dejta (eż. 2010)
                     
                  
                        3
                     
                     
                        Grupp ewlieni
                     
                     
                        Kodiċi elenkati fl-Anness III tar-Regolament (KE) Nru 1185/2009
                     
                  
                        4
                     
                     
                        Kategoriji ta' prodotti
                     
                     
                         
                     
                  
                        5
                     
                     
                        Klassi kimika
                     
                     
                         
                     
                  
                        6
                     
                     
                        Sustanza attiva
                     
                     
                         
                     
                  
                        7
                     
                     
                        Valur ta' osservazzjoni (il-kwantità mibjugħa)
                     
                     
                        F'kilogrammi ta' sustanzi.
                     
                  
                        8
                     
                     
                        Għall-oqsma bin-numri 3, 4, 5 u 6, is-sinjal ta' kunfidenzjalità
                     
                     
                        Bandiera
                     
                  
         
            ANNESS II
            Struttura tad-dejta statistika dwar l-użu agrikolu ta' pestiċidi
            L-istruttura tad-dejta li ġejja għandha tkun inkluża fil-fajls tat-trażmissjoni:
            
                        Numru
                     
                     
                        Qasam
                     
                     
                        Kummenti
                     
                  
                        1
                     
                     
                        Pajjiż
                     
                     
                        eż. Franza
                     
                  
                        2
                     
                     
                        Sena
                     
                     
                        Sena ta' referenza għad-dejta (eż. 2010)
                     
                  
                        3
                     
                     
                        Wiċċ tar-raba'
                     
                     
                        Tqassim skont l-uċuħ tar-raba'
                     
                  
                        4
                     
                     
                        Sustanza attiva
                     
                     
                        Kodiċi elenkati fl-Anness III tar-Regolament (KE) Nru 1185/2009
                     
                  
                        5
                     
                     
                        Valur ta' osservazzjoni: il-kwantità tas-sustanza użata fuq il-wiċċ tar-raba'
                     
                     
                        F'kilogrammi ta' sustanzi
                     
                  
                        6
                     
                     
                        Valur ta' osservazzjoni: żona bil-wiċċ tar-raba' ttrattat b'din is-sustanza
                     
                     
                        F'ettari
                     
                  
                        7
                     
                     
                        Sinjal ta' kunfidenzjalità
                     
                     
                        Bandiera
                     
                  ”